KIRJALLINEN KYSYMYS P-3544/98

esittäjä(t): Alexandros Alavanos (GUE/NGL) komissiolle

(18. marraskuuta 1998)

Aihe: Televiestintää koskevan direktiivin täytäntöönpano Kreikassa

Kreikka on eräillä presidentin asetuksilla ja laeilla pannut täytäntöön joukon televiestintää koskevia direktiivejä, nimittäin direktiivit a) 95/51(EY)(1), joka koskee kaapelitelevisioverkkojen käyttöä jo vapautettujen telepalveluiden tarjontaan koskevien rajoitusten poistamiseksi, presidentin asetuksella 123/FEK (hallituksen virallinen lehti) A 103/15.5.98, b) 96/2/EY(2), joka koskee matkaviestintää ja satelliittivälitteistä viestintää, presidentin asetuksella 123/FEK A 103/15.5.98, c) 93/97(3), joka koskee satelliittimaa-asemalaitteita, presidentin asetuksella 122/FEK A 103/15.5.98, d) 94/46/ETY(4), joka koskee satelliittiviestintää, presidentin asetuksella 212/FEK A 166/25.8.97 ja e) 96/19/EY(5), joka koskee täydellisen kilpailun toteuttamista televiestintämarkkinoilla, lailla N:o 2578/98.

Ottaen huomioon, että liikkeellä olevien tietojen mukaan komissio on epäillyt edellä mainittujen direktiivien täytäntöönpanon oikeellisuutta, kysytään:

1. Katsooko komissio, että Kreikan kohdalla on ongelmia liittyen edellä mainittujen direktiivien täytäntöönpanon oikeellisuuteen tai epätäydellisyyteen?

2. Onko olemassa jäsenvaltioita, joilla on ongelmia kyseisten direktiivien täytäntöönpanossa? Missä maissa näitä ongelmia esiintyy? Millaisia ongelmat ovat?

3. Mihin toimiin komissio on ryhtynyt kunkin jäsenvaltion kohdalla, jotta ne mukautuisivat oikealla tavalla kyseisiin direktiiveihin?

Komission jäsenen Karel Van Miertinkomission puolesta antama vastaus

(18. tammikuuta 1999)

1. Komissio ottaa huomioon, että Kreikka on edistynyt telepalveluja koskevan lainsäädännön toimeen panemisessa. Komissio on tullut siihen päätökseen, että Kreikka on saattanut neuvoston direktiivin 93/97/ETY (satelliittimaa-asemalaitteet) osaksi kansallista lainsäädäntöään. Kreikka ei ole kuitenkaan saattanut osaksi kansallista lainsäädäntöään seuraavia päätöksiä, eikä ilmoittanut vastaavista toimenpiteistä, joiden perusteella komissio olisi voinut todeta seuraavaa: (i) Kaikkiin tarpeellisiin oikeudellisiin toimenpiteisiin on ryhdytty ja avoimia toimilupia on myönnetty direktiivin 94/46/EY (satelliittiviestintä) mukaisesti; (ii) johdettua lainsäädäntöä on sovellettu direktiivin 95/51/EY (kaapelitelevisioverkot) täytäntöönpanon yhteydessä; (iii) toimenpiteisiin DCS 1800- ja DECT -lupien myöntämiseksi on ryhdytty ja kaikki Kreikan matkaviestintäjärjestelmän ja muiden jäsenvaltioiden kiinteiden verkkojen ja matkaviestintäjärjestelmien välistä suoraa viestintäyhteyttä koskevat rajoitukset on poistettu direktiivin 96/2/EY (matkaviestintä ja henkilökohtainen viestintä) mukaisesti. Lisäksi Kreikka ei ole saattanut osaksi kansallista lainsäädäntöään direktiiviä 90/388/ETY, sellaisena kuin se on muutettuna direktiivillä 96/19/EY, liittyen lisäajan myöntämisestä Kreikalle 18 päivänä kesäkuuta annettuun komission päätökseen 97/607/EY komission direktiivin 90/388/ETY täytäntöönpanemiseksi täydellisen kilpailun osalta televiestintämarkkinoilla(6). Kreikan olisi pitänyt hyväksyä ja ilmoittaa ne toimenpiteet, jotta voitaisiin poistaa tämänhetkiset, omien vapaiden järjestelmien tarjoamisen mahdollistavien toimintajärjestelmien perustamista ja käyttöä koskevat rajoitukset ja myöntää tarpeelliset toimiluvat 1. lokakuuta mennessä.

2. Komissio on myös todennut, että edellä mainittujen direktiivien saattamista osaksi kansallista lainsäädäntöä laiminlyödään, tai niiden täytäntöönpano on virheellinen seuraavissa jäsenvaltioissa: Luxemburg (direktiivin 94/46/EY puutteellinen täytäntöönpano), Portugali (direktiivin 95/51/EY puutteellinen täytäntöönpano), Italia, Espanja, Belgia ja Ranska (direktiivin 96/19/ETY virheellinen täytäntöönpano). Portugali on lisäksi laiminlyönyt tarpeellisiin toimenpiteisiin ryhtymisen jäljellä olevia, vapaiden telepalvelujen tarjoamista vaihtoehtoisissa verkoissa koskevia rajoituksia poistaakseen.Ylimääräisten täytäntöönpanoaikojen myöntämisestä Portugalille komission direktiivin 90/388/ETY ja komission direktiivin 96/2/EY täytäntöönpanemiseksi täydellisen kilpailun osalta televiestintämarkkinoilla 12 päivänä helmikuuta 1997 annetun komission päätöksen 97/310/EY mukaisesti(7) Portugalille myönnettiin lupa lykätä rajoitusten poistamista 1. heinäkuuta 1997 asti.

Arvioinnin yhteydessä komissio hyväksyi neljä kertomusta alan lainsäädännön soveltamisen tämänhetkisestä tilasta. Viimeisimmän kertomuksen komissio hyväksyi 25. marraskuuta 1998(8), se löytyy seuraavilta komission verkko-sivuilta: http://europa.eu.int/comm/dg04/lawliber/libera.htm ja http://ispo.cec.be/infosoc/ telecomplicy.

3. Komissio ja jäsenvaltioiden viranomaiset keskustelevat ajoittain järjestetyissä tapaamisissa telepalveludirektiivien soveltamisesta. Lisäksi täytäntöönpanoprosessia seurataan tarkasti alan lainsäädännön soveltamisen tämänhetkisestä tilasta tehtyjen kertomusten perusteella. Mikäli tuloksia ei synny sopivassa ajassa, komissio aloittaa rikkomisesta johtuvat menettelyt jäsenvaltioita vastaan. Tällä hetkellä on käynnissä 84 telepalveludirektiivejä (54 yhdenmukaistamisdirektiivejä ja 30 vapauttamisdirektiivejä) koskevaa menettelyä. Mikäli jäsenvaltiot eivät toimi komission lausunnon mukaisesti, asia viedään Euroopan yhteisöjen tuomioistuimeen.

(1) EYVL L 256, 26.10.1995, s. 49.

(2) EYVL L 20, 26.1.1996, s. 59.

(3) EYVL L 290, 24.11.1993, s. 1.

(4) EYVL L 268, 19.10.1994, s. 15.

(5) EYVL L 74, 22.3.1996, s. 13.

(6) EYVL L 245, 9.9.1997.

(7) EYVL L 133, 24.5.1997.

(8) KOM(98) 594.